***Felügyelőbizottsági beszámoló az egyesület 2021. évi működéséről***

A bizottsági tagok Szabóné Sándor Melinda és Tóth László Ignác, elnök Vig Tünde Katalin.

A 2021-es évben a Covid 19 miatt sok program elhalasztásra került, viszont fontossá vált a telefonos kapcsolattartás, illetve az internet nyújtotta kommunikációs lehetőségek. A felügyelő bizottság a megváltozott körülmények következtében az üléseit konferencia beszélgetés keretében oldotta meg.
Ezen üléseken megbeszéltük az alábbiakat:

* A benyújtott pályázatok megvalósítását és elszámolását ellenőriztük. A benyújtott pályázatokkal kapcsolatban a Felügyelő Bizottság semmilyen mulasztást nem tapasztalt. 2021-ben 7 pályázatot sikerült megnyerni , továbbá 21 szervezet támogatta az egyesületet, és 8 pályázat nem nyert támogatást. A nyertes pályázatok a kiírásnak megfelelően, a megjelölt programokra, célokra lettek felhasználva. Az elnökség megfelelő határozatokat hozott, ezeket végrehajtották, és a határozatok az alapszabályban foglaltakkal megegyeznek.
* 2021-ben a segédeszköz pályázat kiírása megfelelő volt. Segédeszköz vásárlási támogatást 49-en kértek és kaptak a tavalyi évben. A támogatásra kifizetett összeg összesen 670.180,- Ft volt.
* Tanulmányi pályázat kiírása is megfelelő volt. Egy fő jelentkezett és kapott támogatást 20000 Ft értékben.
* 41 db kis értékű segédeszköz adományra került sor, 159.240,- forint értékben.
* A felügyelő bizottság betekintést nyert a pénztárkönyvbe, számlákba, bérjegyzékekbe, munkaügyi anyagokba, szabályzatokba és mindent rendben talált.
* A különböző cégek által nyújtott adományok az egyesület rendezvényein kerültek felhasználásra illetve a tagok részesültek belőle.
* Programok megszervezésére a pandémia miatt ritkábban kerülhetett sor, ennek ellenére 2021-ben is sikerült sok rendezvénnyel gazdagítani az egyesület életét, amint azt az elnökségi beszámolóban hallhattuk.
* Az egyesület és munkatársainak érdekvédelmi, érdekképviseleti munkája is figyelemre méltó, hiszen ezzel is a látássérült emberek életét igyekeznek megkönnyíteni.
* Az egyesület szolgáltatásai nagyban megkönnyítik a tagok életét. A szolgáltatásokat online formában is igénybe tudják venni az egyesület tagjai.
* A 2021-ben lezajlott ellenőrzések szabályos működést állapítottak meg .

A 2021-es év nehézségei ellenére az egyesület gördülékenyen működött, fennakadás nem volt.

A közgyűlés előkészületei, lebonyolítása rendben zajlott.

A jelölő bizottság megfelelően végezte el feladatát.

A pályázatok megírása, elszámolása sikeres volt.

Az Egyesület a törvényeknek és az alapszabályban foglaltaknak megfelelően végezte tevékenységét.

Kecskemét, 2022.05.20.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Szabóné Sándor Melinda Tóth László Ignác

\_\_\_\_\_\_\_\_\_\_\_\_\_\_\_

Vig Tünde Katalin